open-index/open-wikipedia-markdown huggingface dataset:
Biocenoza

.
**Biocenoza** (grč. βiοs - *bios* = život + κοινός - *koinós* = zajednica) predstavlja skup istovrsnih ili različitih vrsta organizama na određenom prostoru (biotopu) u određenom vremenu.

Biocenoza (*životna zajednica*, *biološka zajednica*, *ekološka zajednica*) je termin koji je skovao Karl Möbius (1877.) opisujući interaktivnost organizama koji žive zajedno  na istom staništu (biotopu).  Zanimljivo je da se rijetko koristi u engleskom jeziku, kao ni u anglofonskim područjima, ali je veoma raširen na većini svjetskih jezika.  Umjesto toga, engleski naučnici obično koriste termine ekosistemi ili kao ekološke zajednice, biološke i druge životne zajednice.

Na osnovu pristupnog koncepta biocenozi, ekološke zajednice mogu se proučavati u različitim oblicima, tj. kompleksima i izdvojenim kategorijama:
*Zoocenoza za životinjsku zajednicu (faunu),
*Fitocenoza  za biljnu zajednicu  (floru),
*Mikrobiocenoza za mikrobnu zajednicu.
## Ekosistemi 
Ekosistem je  prvobitno definirao Tansley (1935.) kao biotsku zajednicu (ili biocenozu) zajedno sa svojim fizičkim okruženjem (ili *biotopom*). U ekološkim studijama, biocenoza je osobito usmjerena na odnose između vrsta na obuhvaćenom području. U razmatranju ovih odnosa proučava se i  interakcija svake vrste posebno (i njihovih mogućih kombinacija) s fizičkim okruženjem.

## Životne zajednice 
.]]
Biotske zajednice variraju u veličini, a veće mogu sadržavati i više manjih. Oblici interakcije su evidentni  u ishrani ili hranidbenim odnosima. Temeljni metodi razgraničavanja životnih  zajednica počivaju na mapiranju lanaca ishrane i identifikaciji vrste  hrane kojima su međusobno povezane njihove karike, a zatim na određivanju granica sistema kao i onih koji se mogu isključiti uz najmanje veze u potrošnji u odnosu na vrste unutar njegovih granica.

U mapiranju životne zajednice važna je identifikacija onih  lokaliteta kojima je potrebna organizirana i zakonski regulirana zaštita okoliša, kao što je, npr. , britanski *Site of Special Scientific Interest* (*SSSIs*), australijski *Department of the Environment and Heritage*  u međunarodnoj mreži *Environment Protection and Biodiversity Conservation Act 1999* (*EPBC* akt).

Osnovne karakteristike svake biocenoze su:
#  **Kvalitativni sastav**
#  **Kvantitativni sastav**.

## Kvalitativni sastav 
Čine ga:
# broj vrsta (prosta i složena)
# prostorni raspored
# vremenski aspekt (smjena dana i noći, smjena godišnjih doba).

## Kvantitativni sastav
Količinski sastav predstavlja brojnost jedinki u okviru posmatrane zajednice, ttj. zastupljenost pojedinih populacija u biocenozi. Ekološke dominante su najzastupljenije vrste u biocenozi. Karakteristične vrste su vrste s posebnom adaptacijom na određene ekološke faktore. Efemerne vrste su pojave koje traju određeni period.

## Reference
## Također pogledajte 
* Biotop
* Ekosistem

Kategorija:Biogeografija
Kategorija:Ekologija
Kategorija:Ekološka terminologija
Kategorija:Staništa
Cooleyhighharmony

***Cooleyhighharmony*** je prvi album vokalne grupe Boyz II Men. Izdan je u 1991 godini i sadrži njihove velike hitove "Motownphilly" i "It's So Hard to Say Goodbye to Yesterday".

*Cooleyhighharmony* je ušao na Billboard 200 top-listu na #58 mjesto ali mjesecima kasnije dostigao poziciju  #3 na Američkim i #7 na Britanskim top-listama. 1993 je album ponovo izdan sa par novih i remixovanih pjesama uključujući njihov najveći hit "End of the Road" koji je postigao #1 na Američkim hit-listama. Pjesma je također soundtrack filma  *Boomerang* sa poznatim glumcem Edie Murphy.

## Spisak pjesama 1991
# "Please Don't Go"
# "Lonely Heart"
# "This Is My Heart"
# "Uhh Ahh"
# "It's So Hard to Say Goodbye to Yesterday"
# "Motownphilly"
# "Under Pressure"
# "Sympin'"
# "Little Things"
# "Your Love"

## Spisak pjesama 1993
# "Al Final del Camino (End of the Road)" [Španska verzija]
# "Please Don't Go"
# "Lonely Heart"
# "This Is My Heart"
# "Uhh Ahh" [Nastavak]
# "It's So Hard to Say Goodbye to Yesterday"
# "In the Still of the Night (I'll Remember)"
# "Motownphilly" [Remix Radio Edit]
# "Under Pressure"
# "Sympin'" [Remix Radio Edit]
# "Little Things"
# "Your Love"
# "Motownphilly" [Originalna Verzija]
# "Sympin'" [Originalna Verzija]
# "Uhh Ahh" [Originalna Verzija]
# "It's So Hard to Say Goodbye to Yesterday" [Radio Edit]
# "End of the Road" [LP Verzija]

## External links
* "End Of The Road" music video with lyrics
* "Motownphilly" music video with lyrics

Kategorija:Albumi Boyz II Mena
Vukasovići

**Vukasovići** su naseljeno mjesto u općini Ilijaš, Bosna i Hercegovina.

## Historija 
Na osnovu nalaza starih muslimanskih nadgrobnih spomenika u zaseoku Draževići predpostavlja se da je područje bilo naseljeno u XV vijeku.

## Geografija 
Selo Vukasovići pokriva 4&nbsp;km2, i udaljeno je 8&nbsp;km od mjesta Srednje, 32&nbsp;km od Sarajeva. Područje ima relativno nerazvijenu infrastrukturu, ali ima prirodne resurse; nalazišta žive, mangana, kao i čist zrak koji je potencijal za seoski turizam. Posjeduje nekoliko izvanrednih izvorišta visoko kvalitetnih voda:
* Ružicu (koja je poznata po svojoj hladnoći)
* Stalu
* Lučicu.
Spisak zaseoka koje ulaze u sastav sela Vukasovići:
* Draževići
* Gudelj
* Gornja Kustura
* Donja Kustura
* Homar
* Lokve
* Ravne.

## Stanovništvo 
## Reference 
## Vanjski linkovi 
* Zvanični sajt općine Ilijaš
Hrvatsko narodno pozorište u Zagrebu

**Hrvatsko narodno kazalište** (bos. *Hrvatsko narodno pozorište*) osnovano je 1836. godine. Te godine Zagreb dobija prvu profesionalnu pozorišnu ustanovu i zgradu, koju novcem dobijenim na bečkoj lutriji, gradi veletrgovac Kristofor Stanković na Markovom trgu, na zemljištu darovanom od gradskog magistrata.

Dana 14. novembra 1895. u Zagrebu svečano je otvorena kazališna zgrada za oko 750 gledalaca u kojoj danas djeluje Hrvatsko narodno pozorište. Neobarokna zgrada pozorišta je remek-djelo kasnog historizma austrijskog arhitekta Ferdinanda Fellnera i njemačkog arhitekta Hermanna Helmera.

Uz gostujuća strana pozorišna društva, 1840. na toj sceni je prikazan prvi pozorišni komad na hrvatskom jeziku, **Kukuljevićeva junačka igra**, **Juran i Sofija** ili **Turci pod Siskom**, u izvedbi *Domorodnog teatralnog društva*, a 1846. i prva hrvatska opera **Ljubav i zloba** Vatroslava Lisinskog. Na pozornici ovog gornjogradskog pozorišta 1860. započinje sa radom današnje **Hrvatsko narodno pozorište u Zagrebu**, i to u početku samo kao dramsko pozorište, koje je Hrvatski sabor pozorišnim zakonom (donesenim sljedeće godine), proglasio zemaljskim zavodom. 

Širenjem grada, nastaje potreba za novim scenskim prostorom, i nakon desetak godina razmišljanja, odlučeno je da se izgradi novo nacionalno pozorište na prostranom trgu u donjem dijelu grada. Taj dio grada je i urbanističkim planom predviđen kao kulturno središte.

Nacrti za izgradnju zgrade naručeni su od poznatih bečkih arhitekata Ferdinanda Fellnera i Hermana Helmera, autora još četrdesetak evropskih pozorišnih zgrada. Nakon šesnaest i po mjeseci radova, pozorište je dovršeno tačno prema planu, i svečano otvoreno 14. septembra 1895. Otvorenju je prisustvovao kralj Franjo Josip I, i isti je izveo simbolični završni udarac srebrnim čekićem na balkonskoj ogradi iznad glavnog ulaza. 

Neobarokna zgrada Hrvatskog narodnog pozorišta u Zagrebu okružena je brojnim zgradama velike historijske vrijednosti, koje reprezentuju hrvatsku arhitekturu s kraja 19. i početka 20. vijeka.

## Također pogledajte 
* Historija Hrvatske

## Reference 
## Vanjski linkovi 
* Službena stranica 

Kategorija:Građevine u Zagrebu
Kategorija:Umjetnost u Zagrebu
Kategorija:Pozorišta u Hrvatskoj
Kategorija:1836. u arhitekturi
Lutrija

**Lutrija** je poznata društvena igra u novac.

Današnji oblik ove igre se sastoji u tome da država ili preduzeće ili dobrotvorna organizacija prethodno odštampa listiće na kojima se nalaze brojevi. Učesnici u igri kupe listiće za određeni iznos novca i potom zaokruže brojeve za koje se nadaju da će biti izvučeni na lutriji. Izvlačenje brojeva ispisanih na lopticama je uglavnom javno. Dobitak može biti u vidu novca, ili materijalnih vrijednosti.

**Tombola** ima isto značenje s tim što nema zaokruživanja brojeva, već postoji samo jedan broj odštampan na listiću koji, u slučaju da bude izvučen, donosi vlasniku novac.

## Također pogledajte 
* Kockanje

Kategorija:Igre na sreću
Donja vilica

**Donja vilica** ili **donjevilična kost** (lat. *mandibula*) je jedina pokretna i najsnažnija kost glave i jedna od najjačih u ljudskom tijelu. Kod fetusa sastoji se od dvije kosti koje srastaju neposredno prije rođenja. Neposredno nakon rođenja donja vilica je manje razvijena nego gornja vilica ili druge kosti glave što kod roditelja može izazvati zabrinutost.

## Pregled
mini|Vanjska strana donje vilice
mini|Unutrašnja strana donje vilice
Donja vilica je neparna kost, čije tijelo (*corpus mandibulae*) potkovičastog oblika. Na oba kraja uzdižu se dvije grane ili kraka (*ramus mandibulae*), koji završavaju sa po dva nastavka. To su zglobni i mišićni nastavak, preko kojih se mandibula spaja sa sljepoočnom kosti. Na gornjem rubu donje vilice nalazi se alveolni nastavak, u kojem se nalaze zubi. Kod djece, ugao između tijela mandibule i uzlaznoga kraka (angulus mandibulae) je tup, a kod odraslih približava se pravom uglu.

Tokom evolucije hominida, ugao mandibule se značajno mijenjao:
*donja vilica je znatno skraćena;
*umjesto vilice u obliku slova **V**, postepeno se razvijala potkovičasta **U** vilica,
*za razliku od svih ostalih primata, čovjek ima (manje ili više) isturenu koštanu bradu.

## Također pogledajte
*Gornja vilica
*Lice

## Reference
## Vanjski linkovi
Kategorija:Anatomija čovjeka
Kategorija:Crte lica
Kategorija:Skeletni sistem
Kategorija:Stomatologija
Banja Vrućica

**Banja Vrućica** je naseljeno mjesto u općini Teslić, Bosna i Hercegovina. Naselje Banja Vrućica je smješteno oko 3&nbsp;km jugoistočno od gradskog centra Teslića, nastalo oko više različitih izvora mineralnih voda od kojih su *topli izvori* poznati kao *banje* još od antičkih vremena (rimski novčići pronađeni u slojevima starih zemnih kupki), po čijoj prirodi je naselje dobilo i svoj toponim *Vrućica*, te *Banjski Kiseljak*, čija se ljekovita voda od pamtivijeka koristi kao prirodna mineralna i pitka *kisela voda*. Geneza užeg naselja sa hotelima, pansionima i zatvorenim kupkama je u stvari historija kliničkog liječilišta i može se smjestiti u prvu deceniju austrougarske okupacije Bosne, a sve do tada su izvori stoljećima dugo korišteni kao otvorena i primitivna zemna kupatila, bez ikakvih popratnih objekata, dostupnih stručnih podataka ili medicinskih savjeta. Novovremeni društveni sistemi i česta smjena vlasničkih struktura nad banjskim lječilištem učinili su da prirodni kapaciteti, kako samih ljekovitih izvora, blizine raskošne planine Borja, sa skoro neograničenim varijantama ljetnog i zimskog turizma nikada nisu u potpunosti iskorišteni. Nekoliko starijih i renoviranih hotela-klinika, od kojih je najnoviji "Kardijal" A-kategorije i naravno u novije doba bezbroj privatnih manjih i večih pansiona-prenoćišta čine solidnu osnovu za dalji i kompletniji, kako ekonomski, tako i kulturni razvoj ovog bosanskog banjskog (kardiovaskularnog) lječilišta i budućeg turističkog centra.

## Stanovništvo 
## Reference 
## Vanjski linkovi 
* Zvanični sajt općine Teslić
Spisak rijeka u Finskoj

Ovo je spisak rijeka u Finskoj.

## Rijeke duže od 100 kilometara: 
# Muonionjoki–Tornionjoki 570 km
# Kemijoki 552 km,
# Iijoki 310 km
# Ounasjoki (pritoka rijeke Kemijoki) 298 km
# Kitinen (pritoka rijeke Kemijoki ) 278 km
# Muonionjoki (pritoka rijeke Tornionjoki) 330 km
# Luiro (pritoka rijeke Kemijoki) 227 km
# Kymijoki 204 km
# Tornionjoki 180 km (U Finskoj, čitav tok 522 km djelomično u Švedskoj)
# Simojoki 172 km
# Ivalojoki 170 km
# Kiiminkijoki 170 km
# Kyrönjoki 169 km
# Pyhäjoki 162 km
# Perhonjoki 155 km
# Tenojoki 152 km
# Siikajoki 152 km
# Kokemäenjoki 150 km
# Raudanjoki 150 km
# Lapuanjoki 147 km
# Lieksanjoki 132 km
# Porvoonjoki 130 km
# Kalajoki 130 km
# Livojoki 125 km
# Siuruanjoki 120 km
# Loimijoki 114 km
# Karvianjoki 110 km
# Vaskojoki 110 km
# Oulujoki 107 km
# Oulankajoki 105 km (30 km u Rusiji)
# Nuorittajoki 105 km
# Kiehimäjoki 105 km
# Paimionjoki 105 km
# Vantaanjoki 101 km

## Druge važnije rijeke 
#Aurajoki 70 km
#Kajaaninjoki 10 
#Kitkajoki 35 km
#Tenniöjoki 62 km (pritoka rijeke Kemijoki čitava dužina 126 km, oko polovina u Rusiji)
#Vaikkojoki 50 km
#Vuoksi 15 km (čitava dužina 150 km, veći dio u Rusiji)

## 50 najvećih rijeka po površini sliva 
#Hiidenjoki
#Iijoki
#Inarijoki
#Ivalojoki
#Juutuanjoki
#Jänisjoki
#Kaamasjoki
#Kajaaninjoki
#Kalajoki
#Karjaanjoki
#Karvianjoki
#Kemijoki
#Kettujoki
#Kiehimäjoki
#Kiiminkijoki
#Kitinen
#Kitkajoki
#Koitajoki
#Kokemäenjoki
#Korpijoki
#Kostonjoki
#Kuolajoki
#Kymijoki
#Kyrönjoki
#Könkämäeno
#Lieksanjoki
#Livojoki
#Loimijoki
#Loukinen
#Luiro
#Lätäseno
#Meltausjoki
#Muonionjoki
#Näätämöjoki
#Oulankajoki
#Oulujoki
#Perhonjoki
#Pielisjoki
#Pyhäjoki
#Raudanjoki
#Siikajoki
#Simojoki
#Siuruanjoki
#Tengeliönjoki
#Tenniöjoki
#Tornionjoki
#Vantaanjoki
#Vuoksi
#Ähtävänjoki

Kategorija:Geografija Finske
Kategorija:Rijeke u Finskoj
Mate Šarlija

**Mate Šarlija** (**Daidža** - rodno ime **Nijaz Batlak**) bio je general u vojsci Republike Hrvatske i HVO-u tokom rata u Hrvatskoj od 1991. do 1995.

## Biografija 
Rođen 3. marta 1929. godine u selu Zvekovici, konavoskom naselju blizu Cavtata. Umro u Zagrebu 31. januara 1999. godine. Nadimak Daidža dobio je po daidži sa kojim je provodio dječačke dane. Od 1941. do 1945], bio je pripadnik u vojnim formacijama NDH, kada je uhapšen, i biva zatvoren do 1956. godine u vojnom zatvoru u blizini Mostara. Odlazi u Španiju gdje završava vojnu akademiju.

U Hrvatsku se vraća 1990, a već 1991. godine imenovan je prvim komandantom južnog ratišta Dalmacije i Hercegovine.

Osnovao je dobrovoljačke jedinice - pukovniju "Kralj Tomislav", poslije preustrojenu u elitnu jedinicu HVO-a "Ludvig Pavlović", te jedinicu "Nahid Kulenović", koja je probila obruč oko Goražda.
 
Krajem 1992. godine premješten je u logistiku u Zagreb, a nakon Vašingtonskog sporazuma radio je u ambasadi Hrvatske u Sarajevu kao savjetnik za međunacionalne odnose, penzionisan je 1996. godine, a umro je 31. januara 1999. godine.

## Reference 
## Vanjski linkovi 
*Video snimak Mate Šarlije 

Kategorija:Rat u Hrvatskoj
Kategorija:Hrvatske vojskovođe
Kategorija:Generali Oružanih snaga Republike Hrvatske
Kategorija:Generali Hrvatskog vijeća odbrane
Kategorija:Ustaše
II (Boyz II Men album)

***II*** je bio drugi regularni album vokalne grupe Boyz II Men koji je izdan u augustu 1994 godine. Album sadrži #1 hitove ''I'll Make Love To You* i *On Bended Knee'', koje su jedna drugu smjenile na prvom mjestu Američke top-liste. To su do tada samo postigli Elvis Presley i Beatlesi, prvi kojima je to uspjelo u 30 godina.

"I'll Make Love to You" je također provela 14 sedmica na broju #1 top-liste i sa tim su postali prvi umjetnici kojima je to uspjelo. Sa tim su prešli njihov prvi rekord koji su postavili pjesmom ‘’End Of The Road’’ (13 sedmica).

Album je debutirao na prvom mjestu top-liste sa 350.000 prodanih kopija. Ostao je na prvom mjestu 5 sedmica i postao treći najbolje prodani album 1995 godine. Totalno je prodano 12 miliona kopija u Americi dok je album internacionalno imao manje uspjeha. U Engleskoj je album stigao samo do #17 mjesta u top-listama. Također je izdana španska verzija pod nazivom ***II: Yo Te Voy a Amar*** za Latinsku Ameriku.

Govoreni track "Khalil (Interlude)" je tribut njihovom tour menadžeru *Khalil Roundtree* koji je ubijen u Čikagu gdje je grupa nastupala na MC Hammerovoj turneji *Too Leight to Quit*.

## Spisak pjesama
#"Thank You" (Michael S. McCary, Nathan Morris, Wanya Morris, Shawn Stockman, Dallas Austin) 4:34
#"All Around the World" (James Harris III, Terry Lewis, Michael S. McCary, Nathan Morris, Wanya Morris, Shawn Stockman, Daddy-O) 4:56
#"U Know" (Michael S. McCary, Nathan Morris, Wanya Morris, Shawn Stockman, Tim Kelley, Bob Robinson) 4:46
#"Vibin'" (Michael S. McCary, Nathan Morris, Wanya Morris, Shawn Stockman, Tim Kelley, Bob Robinson)  4:26
#"I Sit Away" (Tony Ritch) 4:34
#"Jezzebel" (Wanya Morris, Shawn Stockman, The Characters: Troy Taylor & Charles Farrar) 6:06
#"Khalil (Interlude)" (Nathan Morris, Shawn Stockman) 1:41
#"Trying Times" (Wanya Morris, Tim Kelley, Bob Robinson) 5:23
#"I'll Make Love to You" (Babyface) 4:07
#"On Bended Knee" (James Harris III, Terry Lewis) 5:29
#"50 Candles" (Shawn Stockman, Tim Kelley, Bob Robinson) 5:06
#"Water Runs Dry" (Babyface) 3:21
#"Yesterday" (Paul McCartney, John Lennon) 3:07

## Također pogledajte
* "I'll Make Love To You" music video with lyrics

Kategorija:Albumi Boyz II Mena
Matica hrvatska

mini|250px|Zgrada u Zagrebu, sjedište Matice hrvatske
**Matica hrvatska** je nevladina kulturna ustanova u Hrvatskoj osnovana za očuvanje i unapređenje hrvatske kulture. Djeluje od 1842. godine, a najvažniji je i najveći izdavač knjiga i časopisa u Hrvatskoj.
 
U centrali i ograncima objavljuje više od stotinu knjiga svake godine, koje redovno odnose najvažnije hrvatske književne nagrade. Uz dvadesetak redovnih biblioteka naročito se ističe biblioteka vijeka hrvatske književnosti, u kojoj je objavljeno već sedamdesetak naslova.

Centrala objavljuje dvosedmičnjak "Vijenac", novine za književnost, umjetnost i nauku, te književni časopis "Kolo" i "Hrvatsku reviju".

Osim izdavaštva Matica hrvatska priređuje mnogo kulturnih i naučnih manifestacija; predstavljanja knjiga, naučne simpozije, okrugle stolove, stručna i naučna predavanja i rasprave, koncerte, pozorištne predstave. Pri centrali djeluje i "Galerija Matice hrvatske" u kojoj svoje radove izlažu mlađi umjetnici.

Stotinjak postojećih ogranaka Matice hrvatske objavljuje dvadesetak književnih časopisa, među kojima su Dubrovnik, Književna revija, Dometi, Zadarska smotra, Riječi.

## Predsjednici Matice hrvatske 
## Također pogledajte 
* Matica crnogorska

## Vanjski linkovi 
* Matica Hrvatska 

Kategorija:Hrvatska kultura
Kategorija:Organizacije u Hrvatskoj
Kategorija:Nevladine organizacije
Kategorija:Organizacije osnovane 1842.
Idbar

**Idbar** je naseljeno mjesto u općini Konjic. Smješteno je na južnoj obali Jablaničkog jezera, na ušću Baščice.

## Historija 
Nekada se zvalo Dbar, a rijeka Baščica Dbarčica. Dana 8. aprila 1411. bosanski kralj Stjepan Ostoja spominje "Dbar na Neretvi".

Na lokalitetu Gradina bio je smješten stari grad Dbar, o čijem nastanku nema nikakvih podataka.

## Stanovništvo 
## Reference 
## Vanjski linkovi 
* Zvanični sajt Grada Konjica
Katherine Howard

**Katherine Howard**  (Keterin Hauvard; između 1520 i 1525 - 13. februar 1542) je bila peta žena engleskog kralja Henrika VIII, poznata kao **Ruža bez trna**.

## Djetinjstvo i mladost 
Katherine je rođena kao deseto dijete lorda Edmunda Howarda i Joyce Culpepper. Tačan datum njenog rođenja, kao i kod drugih Henrikovih žena, nije poznat a smatra se da je između 1520 i 1525. Katherine je bila prva rodica Georgea, Mary i Anne Boleyn. Njen otac je bio aristokratskog porijekla, ali budući da je bio mlađi sin, nije bio zavidno imućan sve dok mu kćerka njegove sestre, Anne Boleyn (druga supruga Henrika VIII), nije našla državni posao.

Kao dijete poslana je da živi kod očeve maćehe, Agnes Howard (r. Tilney). Agnes, stara vojvotkinja od Norfolka, imala je brojne sluge i štićenike, obično djecu siromašnijih rođaka. Stara vojvotkinja je mnogo vremena provodila na dvoru, pa je odgajanje i obrazovanje njenih štićenika nije mnogo interesovalo. Posljedica toga je bila činjenica da je Katherine bila jedna od manje obrazovanih Henrikovih žena, iako je znala čitati i pisati, za razliku od mnogih žena njenog vremena. Jedino za što je pokazivala interes tokom obrazovanja bila je muzika. i naredio čuvarima da uklone sve predmete koji bi joj mogli poslužiti za samoubistvo. Cranmer je predlagao Henriku da jednostavno poništi brak sa Katherine i da je raspusti ukoliko ona prizna svoje grijehe. To bi joj bio jedini izlaz, ali Katherine je odbila priznati.

Dana 22. novembra oduzeta joj je titula kraljice, a Thomas Culpepper i Francis Dereham su pogubljeni 10. decembra; prvi obezglavljen, a drugi obješen. Prema običaju, njihove su glave izložene nabijene na kolce na Londonskom mostu. Njeni su rođaci također bili zatvoreni u tornju, svi osim vojvode od Norfolka, njenog tetka, koji se uspješno ogradio od skandala. Svi su Howardi proglašeni krivima i osuđeni na doživotnu robiju, ali su poslije pušteni i vraćena im je imovina. Da bi ostvario svoju namjeru i pogubio Katherine, Henrik je morao promijeniti zakon koji je Katherine oslobađao krivice za preljub; ako je Katherine potpisala ikakav predbračni ugovor sa Derehamom njen brak sa Henrikom bi bio nepostojeći, a njena veza se ne bi smatrala preljubom. Novi zakon je osuđivao sve koji su namjeravali izvršiti preljub, a ovaj put on je obuhvaćao i Katherine.

Zadnju noć svog života provela je pripremajući se za smrt. Umrla je mirna, ali je izgledala blijedo i prestrašeno. Pogubljena je zajedno sa Jane Boleyn. Sahranjena je u neoznačenoj grobnici pored kapele St Peter ad Vincula, gdje je ležala i njena rodica, Anne Boleyn. Henrik nije prisustvovao sahrani. Njeno tijelo je bilo među onima otkrivenim prilikom renovacije kapele tokom vladavine kraljice Viktorije, a njeno ime se nalazi na spisku ljudi čiji je život završio u Toweru.

## Reference 
Kategorija:Supružnici engleskih vladara
Kategorija:Žene Henrika VIII
Kategorija:Pogubljeno plemstvo
Evolution (Boyz II Men album)

***Evolution*** je treći album vokalne R&B grupe Boyz II Men i zadnji album za “Motown Records”. Album je izdan u septembru 1997 godine. Španska verzija je također izdana za Latinsku Ameriku pod nazivom ***“Evolución”***.

## Recepcija
Na novinarskoj konferenciji održanoj 20 augusta 1997 godine Boyz II Men su najavili njihov novi album. To je bio njihov prvi album koji je izašao poslije 1994 godine. Bili su pod velikim pritiskom njihovih prošlih uspjeha. Prošli albumi su prodali zajedno preko 30 miliona kopija širom svijeta. Na ovom albumu su sarađivali sa njihovim uobičajenim saradnicima kao što su “Jimmy Jam & Terry Lewis, Babyface, i drugima. Pojavili su se na mnogim šouvima kao što su The Rosie O'Donnell Show, The Oprah Winfrey Show, The Tonight Show with Jay Leno, MTV Live, i drugima. 

Album je pušten u prodaju 23 septembra i te noći Boyz II Men su podpisivali originale u Virgin Megastore u New Yorku. “Evolition” je debutirao na broju #1 u Američkoj top-listi sa 215.000 prodanih kopija ali tu je ostao samo jednu sedmicu. Album je prodao samo 2 miliona kopija u Americi i preko 4 miliona kopija širom svijeta. To je bilo veliko razočarenje za grupu poslije uspjeha od *Cooleyhighharmony* i *II*. To je bilo također zbog toga što njihova izdavačka kuća, Motown Records, nije pravila dovoljno promocija za njihov novi album. Najveći dio kritika je bio na naslov albuma jer grupa nikada nije evoluirala. Jedino što se promijenilo je to da su postali stariji dok je zvuk u suštini ostao isti.

Prvi singl je bio "4 Seasons of Loneliness", koji je bio najveći debut grupe na Američkoj top-listi ikad, na broju #2. Sledeće sedmice se singl popeo na #1 ali tu je ostao samo jednu sedmicu. Nasljeđen je pjesmom ‘’Candle in the Wind’’ koja je bila tribut Lady Di od Elton Johna. *4 Seasons of Loneliness* je dostigla platinum status, njihov šesti platinum singl. 

Slijedeći singl je bio "A Song for Mama", pjesma koja se već pojavila na soundtracku filma *** Soul Food*** sa glumicama Vanessa L. Williams i Vivica A. Fox. Pjesma je samo stigla do #6 mjesta na Američkoj top-listi ali to je bilo dovoljno da dostigne *platinum* status i sa tim je Boyz II Men jedina grupa u Americi koja je dostigla sedam *platinum* singlova.

## Spisak pjesama
# "Doin' Just Fine" (Producent Shawn Stockman)
# "Never" (Producent Babyface)
# "4 Seasons of Loneliness" (Producent Jimmy Jam & Terry Lewis)
# "Girl in the Life Magazine" (Producent Babyface)
# "A Song for Mama" (Producent Babyface)
# "Can You Stand the Rain" (Producent Boyz II Men)
# "Can't Let Her Go (Producent Sean Combs)
# "Baby C'mon" (Producent Keith Crouch)
# "Come On" (Producent Sean Combs)
# "All Night Long" (Producent Keith Crouch)
# "Human II (Don't Turn Your Back on Me)" (Producent Jimmy Jam & Terry Lewis)
# "To the Limit" (Producent Sean Combs)
# "Dear God" (Producent Boyz II Men)
# "Just Hold On" (Japanese Edition) (Producent Babyface)
# "Can't Let Her Go" (Original Mix feat. Driver)(French Bonus Track) (Producent Sean Combs)

Kategorija:Albumi Boyz II Mena
Spisak jezera u Finskoj

U Finskoj se nalazi 187.888 jezera veličine preko 5 ari i više od 56.000 jezera veličine preko hektara. 

Ovo je spisak 70 najvećih finskih jezera.

## Reference 
* Finsko ministarstvo okoliša (površina)
* Suomen suurimmat järvet (mjesta gdje se nalaze i broj ostrva)

*
Finska
Finnair

**Finnair** je nacionalna i ujedno i najveća avio-kompanija u Finskoj. Djelomićno je u državnom vlastništvu. Sjedište joj je u gradu Vantaa. Zajedno sa svojim podružnicama dominiraju domaćim i inostranim avio saobraćajem u Finskoj. Posebno jaku ekspanziju vrše prema Dalekom istoku. Član je Oneworld alijanse.

Nisu imali teških nesreća još od 1963. godine što ih svrstava na drugo mjesto po sigurnosti na svijetu iza australijskog Qantasa.

## Reference 
## Vanjski linkovi 
Kategorija:Avionske kompanije
Kategorija:Kompanije u Finskoj
Mekteb

mini|Mekteb u osmansko doba

**Mekteb**, često u arapskom jeziku zvan **Kuttab** u prijevodu znači škola. Pojam mekteb u bosanskom jeziku predstavlja osnovnu islamsku vjersku školu. 

U mektebima se djeca uče osnovama islamske vjere, osnovama islamskog načina života i ponašanju u društvu, osnovama arapskog pisma (čitanje, pisanje i izgovor), osnovama gramatike arapskog jezika,  te učenju (pravilnom iščitavanju) Kur'ana.

Tokom Osmanlijskog carstva mekteb je za muslimansku djecu bio ono što je danas osnovna škola. Danas ima funkciju vjerskog obrazovanja u okviru Islamske zajednice. Nastava se obavlja u džamijskim prostorijama.

Islamska vjerska škola višeg nivoa od mekteba se zove medresa.

## Također pogledajte
* Medresa

## Reference
*Maktab Enciklopedija Britannica

## Vanjski linkovi
*Online mekteb za djecu  
* http://onlinemekteb.weebly.com 

Kategorija:Islam
Kategorija:Historija pedagogije
Egzodus

* Druga knjiga Mojsijeva, druga knjiga u Bibliji – knjiga izlaska
* Egzodus (brod), brod koji je prevozio jevrejske izbjeglice kome je zabranjen ulazak u Palestinu 1947.
* *Egzodus* (pjesma), stara anglo-saksonska pjesma
* *Egzodus* (roman), roman iz 1958.
* *Egzodus* (film), film iz 1960. zasnovan na istoimenom romanu
* Egzodus (strip), lik u stripovima Marvela
* Exodus (grupa), thrash metal grupa iz Kalifornije
* *Exodus* (Bob Marley and the Wailers), album Boba Marleyja iz 1977.
* Exodus (program), kompjuterski program za chat
Mrkva

thumb|*Daucus carota subsp. maximus*
**Mrkva** (lat. *Daucus carota* sorta *sativus*) je povrće iz porodice *Apiaceae*. U svakodnevnom životu je poznata po hranjivom korjenju. Narandžaste je, rjeđe bijele ili ružičaste boje. Ona je udomaćena vrsta divlje biljke *Daucus carota* (divlja mrkva), koja je rasprostranjena u Evropi i jugozapadnoj Aziji.
Sije se u rano proljeće, te tokom ljeta i jeseni naraste 20–40&nbsp;cm u visinu, a cvjeta tek sljedeće godine. Cvijetovi su joj bijeli, skupljeni u štitaste cvatove.

Kategorija:Povrće
Kategorija:Apiales
Škola

**Škola** je odgojno-obrazovna ustanova s nastavom kao središnjim poljem njenog djelovanja. U savremenim didaktičkim shvatanjima posmatra se kao zajednica djelovanja svih njenih subjekata: učenika, nastavnika, roditelja, stručnih saradnika, ostalih stručnjaka i djelatnika. Subjekti nastavom stiču: znanja, vještine, sposobnosti i navike.

U zavisnosti od vrste usmjerenja razlikuju se opšteobrazovne, stručne i specijalizovane škole. Svako od ovih usmjerenja se razlikuje po sadržajima, metodama i tehnikama rada. Prema savremenim shvatanjima, svaka od navedenih škola treba da pruži ona znanja koja će biti funkcionalna u odnosu na buduću profesiju i moguću ulogu pojedinca u životu i razvoju zajednice. Prema svojoj vaspitnoj ulozi, škola se, poslije porodice, smatra najvažnijom institucijom u kojoj se odvija proces socijalizacije. Iz navedenih razloga, postoji stalna težnja da se u svim školama, pored pedagoga i psihologa angažuje i socijalni radnik.

## Također pogledajte 
* Osnovna škola
* Srednja škola

Kategorija:Obrazovanje
Vodovod

mini|Čista pitka voda
[mini|desno|200px|Vodotoranj u [Sisak|Sisku]]

**Vodovod** je sistem za opskrbu određenih područja vodom. Sastoji se iz mreže vodovodnih cijevi i građevinskih objekata.

## Historija
Fragmenti građevina iz daleke prošlosti dokazuju da se problemu dovođenja vode do potrošača odavno posvećivala velika pažnja. Velika naselja nicala su redovno na teritoriju sa izobiljem vode (područje Eufrata i Tigrisa, dolina Nila), ali je opskrba vodom rješavana i vodovodima koji su dovodili vodu iz velikih daljina. Poznati su antički vodovi u Palestini i Grčkoj.

## Elementi vodovoda 
Danas se komunalna opskrba vodom rješava isključivo na principu vodovoda, jer je na taj način osigurana zdrava i pitka voda u dovoljnoj količini. Svaki vodovod sastoji se od nekoliko bitnih elemenata: zahvata ili kaptaže podzemne ili nadzemne vode, rezervoara za skladištenje vode, razdjelne vodovodne mreže s pripadnim objektima i kućnih instalacija. Osim tih prijeko potrebnih i bitnih elemenata potrebni su često i uređaji za poboljšanje kvalitete vode te pumpne stanice za dizanje vode u više potrošačke zone.

Kaptaža obuhvata tehničke i sanitarne elemente. Zahvat vode iz zdenca, izvora, jezera ili vodotoka mora biti tehnički izveden tako da su količine vode potrebne za opskrbu određenog područja zaista osigurane za razdoblje od 30 do 50 godina, mora biti upotrijebljen građevni materijal koji odolijeva utjecaju [atmosferilija i ostalih prirodnih razornih sila i koji održava kvalitet vode. Od kaptaže voda se dovodi cijevima, kanalima ili tunelima do rezervoara, gdje se sprema. U rezervoarima se voda skuplja u periodu dana ili noći kad je minimalna potrošnja, a služi u periodu kada je potrošnja povećana iznad srednje dnevne. Rezervoari su obično čelične ili betonske, natkrivene ili otvorene, podzemne ili nadzemne građevine, koje moraju biti tehnički i sanitarno besprijekorno izvedene. 

Volumen rezervoara iznosi do jednodnevne maksimalne potrošnje, maksimalno opterećenog dana i, u principu, one količine vode koje su potrebne za gašenje požara. Moderni rezervoari izgrađuju se od betona, armiranog betona (klasičnog ili prednapregnutog) i čelika. Smještaj rezervoara treba predvidjeti na takvoj koti da bude osiguran potrebni opskrbni tlak u najkritičnijoj točki naselja. Radi toga je u ravnicama često rezervoar uzdignut na vodotoranj, čija je visina da se u razvodnom sistemu stalno održava potreban pritisak.

Razvođenje ili distribucija vode do potrošača odvija se cijevima okruglog presjeka od različitih materijala: drveta, olova, kovanog i livenog željeza, čelika, azbestnog cementa te plastičnih masa. Izbor vrste materijala za cijevi ovisi o maksimalnom radnom tlaku u cijevima te ekonomskim uvjetima i zdrastvenima zahtjevima.

Kategorija:Građevine i strukture
Kategorija:Vodoopskrba
Major

thumb|150p|Oznaka čina majora u OS BIH
**Major** je oficirski čin u vojsci. Predstavlja prvi čin među višim oficirima. U većini zemalja major komanduje bataljonom ili divizionom, četom u specijalnim jedinicama, ali obavlja i određene komandno-štabne dužnosti u jedinicama ranga bataljona i puka. Također, u većini armija dobijanje čina majora je povezano sa polaganjem ispita ili završenom odgovarajućom visokom školom.

Javlja se prvi put u 16. vijeku, međutim, tek tokom građanskog rata u Engleskoj (1642-1651) uvršten je po prvi put među oficirske činove. Do 19. vijeka u upotrebi je u svim armijama sa engleskog govornog područja i u još nekim drugim. Čin majora se do tog vremena razvio u prvi komandni (štapski) čin, pre nego čin zapovednika na bojnom polju, za razliku od čina kapetana koji je ostao podređen i namenjen oficirima - zapovjednicima jedinica na nivou čete. U srpskoj vojsci je uveden 1830. Uglavnom u svim armijama se sastoji od jedne zvjezdice i trake koja označava višeg oficira.

U ratnoj mornarici čin majora odgovara činu kapetana korvete.

## Također pogledajte 
*Činovi u Oružanim snagama Bosne i Hercegovine

## Reference
Kategorija:Činovi u vojsci
Bazilika

[lijevo|mini|200px|Tlocrt **Maksencijeve ([Konstantinove) bazilike** u Rimu iz 4. vijeka]]
[thumb|lijevo|150px|[Bazilika svete Marije Velike, jedna od četiri najznačajnije bazilike u Rimu]]
[mini|250px|Stara **Bazilika [Petar (Apostol)|Sv. Petra** (izgled iz 1450. godine).]]
[mini|250px|**Bazilika [Petar (Apostol)|Sv. Petra** u Rimu.]]
**Bazilika** (grč.: βασιλική στοά (basiliké) - kraljeva dvorana) je rana forma kršćanske bogomolje. Vjerovatno je građena od rimskih istoimenih građevina koje su služile kao sudnice i tržnice.

Bazilike imaju i osobine rimskih kuća i katakombi koje su služile kao mjesta za ispovjedanje vjere prije nego što je kršćanstvo priznato za službenu religiju. Naprijed se nalazio atrij na stubovima. On je vodio na usku terasu na kojoj su bila tri ili više ulaza u glavni dio zgrade. Središnji dio imao je brod i nekoliko redova stubova koji su podupirali središnji dio. Iznad su se nalazili prozori.

Građevina je bila okrenuta istoku, sa lukovima i apsidama ukrašenim mozaicima. Na uzvišenom dijelu ispod apside je bio oltar sa nebom iznad njega. Odmah ispod oltara, često ispod nivoa poda, nalazio se prostor sa posmrtnim ostacima sveca zaštitnika. Episkop je držao službu stojeći u središnjem dijelu, na tronu, a ostali svećenici bili su raspoređeni polukružno, lijevo i desno od njega.

Danas papa bazilikom naziva posebno privilegiranu crkvu. Postoje velike i male bazilike. Velike su: Bazilika svetog Petra u Rimu, svetog Ivana Lateranskog (za papu), Bazilika svetog Pavla izvan zidina (za patrijarha aleksandrijskog), Bazilika svete Marije Velike (ital. Santa Maria Maggiore) (za patrijarha antiohijskog). U svakoj od njih postoji oltar koji ne upotrebljavaju ni papa ni njegovi zamjenici. U Rimu postoji 11 manjih bazilika, kao i mnoge širom svijeta.

## Također pogledajte 
* Apsida
* Bazilika Emilija
* Bazilika Julija
* Umjetnost starog Rima
* Ranokršćanstvo

## Reference 
## Vanjski linkovi 
*https://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/basilicae.html

Kategorija:Kršćanstvo
Kategorija:Građevine i strukture
Ostrva po broju stanovnika

U članku je naveden spisak ostrva na Zemlji razvrstanih po broju stanovnika:

### Broj stanovnika iznad 10 miliona 
### Broj stanovnika između 1.000.000 i 10.000.000
### Broj stanovnika između 100.000 i 1.000.000 
## Također pogledajte 
* Najveća ostrva
* Spisak država po stanovništvu
* Spisak država po površini

## Reference 
Kategorija:Spiskovi po broju stanovnika
Kategorija:Spiskovi ostrva
Kategorija:Demogeografija
Kategorija:Ostrva
Kategorija:Evroazija
Kategorija:Afrika
Kategorija:Amerike
Kategorija:Okeanija
Spisak ostrva po površini

**Spisak ostrva po površini** sadrži spisak ostrva čija je površina veća od 100.000&nbsp;km2.
S obzirom na to da se ostrvo definira kao kopnena masa koja je u potpunosti okružena vodom, neke definicije isključuju one kopnene mase dovoljno velike površine da se smatraju kontinentima. Prema tim definicijama, Australija se ne ubraja u ostrvo, već se smatra kontinentom pa je prema toj definiciji Grenland najveće ostrvo.

## Spisak najvećih ostrva 
## Također pogledajte 
* Spisak država po površini
* Ostrva po broju stanovnika

## Reference 

Kategorija:Spiskovi po površini
Kategorija:Spiskovi ostrva
Barij-karbonat

**Barij-karbonat** je hemijski spoj barija, poznat i kao **viterit**. Kristalizira se po ortoromboidnom sistemu. Kristali su grupisani i spojeni po tri zajedno, grubih ivica. Mineral je nazvan po engleskom hemičaru i botaničaru iz 18. vijeka Williamu Witheringu, koji je 1784. dokazao da se viterit hemijski razlikuje od barita. Viterit se može pronaći u rudnim žilama olova. Jedan je od glavnih izvora barijevih soli. Vrlo lahko prelazi u barij-sulfat putem reakcije s vodenom otopinom kalcij-sulfata. Koristi se u proizvodnji otrova za miševe, proizvodnji stakla i porcelana, a nekad davno i za rafiniranje šećera.

## Reakcije
Barij-karbonat reagira s mnogim kiselinama čineći rastvorive barijeve soli, poput barij-hlorida:\mathrm{ \ BaCO_3 (s) + 2 \ HCl \longrightarrow BaCl_2 (l) + CO_2 (g) + H_2O (l) }

Međutim, reakcija sa sumporastom kiselinom slaba je jer je barij-sulfat gotovo nerastvoriv.

Kategorija:Karbonati
William Withering

**William Withering** (17. mart 1741, Wellington, Engleska - 6. oktobar 1799)  je bio engleski botaničar, geolog, hemičar i fizičar, koji je otkrio *digitalis* (aktivni sastojak biljke *Digitalis* (engleski: foxglove)).

Kategorija:Britanski biolozi
Kategorija:Engleski hemičari
Kategorija:Biografije, Wellington, Shropshire
Kategorija:Rođeni 1741.
Kategorija:Umrli 1799.
Sarajevska noć (Teška industrija)

**Sarajevska noć** je CD-album bosanskohercegovačke pop rok grupe Teška industrija, koju je objavila slovenska diskografska kuća "Art of Voice-Megaton" 1996. Sniman je u sarajevskim studijima Rasa, Vogue i RTV BiH. Muziku, tekst i aranžmane za sve pjesme na ovom albumu napisao je gitarist i vođa grupe Vedad Hadžiabdić. Album počinje pjesmom "Sarajevska noć" (pogledati muzički primjer) u laganijem ritmu, gdje se kroz pjevanje, tekst i instrumentalnu pratnju dočarava teška atmosfera u pjesmi, koja govori o događajima u Sarajevu tokom rata u Bosni i Hercegovini. Isto tako, u pjesmi je navedeno da su muzičari i građani Sarajeva prije rata "pjevali ljubavne pjesme i željeli samo mir." U svim pjesmama na ovom albumu Teške industrije uočljive su kvalitetne pjevačke izvedbe Alena Mustafića uz isto tako kvalitetnu instrumentalnu pratnju.

## Lista pjesama 
# Sarajevska noć
# Nema suza
# Zapjevaj
# Nevjera
# Gospodine ne daj, da je sanjam
# Čaršija
# Nek padaju zvijezde s neba
# Jesen
# Flert 

## Članovi grupe 
* Alen Mustafić - pjevanje 
* Vedad Hadžiabdić - električna gitara  
* Dino Olovčić - klavijature 
* Haris Kapetanović - bas-gitara 
* Admir Ćeremida - bubnjevi 

## Muzički primjeri 
* Sarajevska noć
* Nema suza

## Reference 
Kategorija:Albumi Teške industrije
Kategorija:Albumi iz 1996.
Sauna

**Sauna** je mala prostorija ili kuća dizajnirana kao mjesto za suho ili vlažno zagrijavanje tijela. Moderna sauna vodi porijeklo od finske saune.

Na sjeveru Evrope, u Švedskoj, Finskoj, Norveškoj, Rusiji (sjeverni dio), sauna se koristila stotinama ako ne i hiljadama godina, a poslije Drugog svjetskog rata, sve više se koristi i u ostalim zemljama Evrope, pa i kod nas. Sve veći broj medicinskih, sportskih i ugostiteljskih ustanova pravi saune.

Sauna je prostorija od drveta, ili obložena drvetom, jer u unutrašnjosti ne smije postojati ni jedan dio ili predmet od nekog drugog materijala, a pogotovo od metala. Toplotni kapacitet i provodljivost toplote različiti su kod metala i drveta, pa na visokoj temperaturi koja je u sauni metalni dijelovi mogu izazvati opekotine većih razmjera.

mini|desno|Sauna

Kapacitet saune zavisi od njene veličine. Mala, porodična sauna je za četiri do pet osoba, dok veća u zdravstvenim ili hotelskim uslovima može da primi desetak i više ljudi.

Pored zidova saune ugrađene su drvene klupe koje mogu biti u jednom ili više nivoa, a služe za sjedenje i ležanje. Kada ima više nivoa, boravak na različitoj visini omogučava pacijentu korištenje vazduha različitog stepena zagrijanosti. Topliji vazduh, što je poznato iz fizike, kao lakši penje se, pa je i temperatura u sauni na gornjim ležajevima nekoliko stepeni veća nego dole, pri dnu. Obično se prvo sjedne ili legne na najniži nivo i kako se organizam navikava na temperaturu, a u zavisnosti od individualne izdržljivosti, penje se na gornje klupe.
Sauna se moze zagrijavati pomoću nafte, uglja, drveta, a najčešće se koriste grijači na električnu energiju. Ovi grijači vrlo brzo dovode temperaturu vazduha na željeni nivo. Na grijačima, koji su dobro izolovani, nalazi se kamenje koje može podnijeti temperaturu i višu od stotinu stepeni Celzijusove skale. Kamenje služi da bi se prelilo vodom ukoliko se želi i para u sauni. Grijači se uključuju spolja. 

Sauna je bez prozora, ali na vratima postoji otvor koji je zastakljen termostabilnim staklom da bi se moglo gledati i kontrolisati sta se dešava u unutrašnjosti saune, kakvo je zdravstveno stanje ljudi koji su unutra. 
U modernim saunama postoji televizijska kamera, tako da terapeut u svojoj sobi prati šta se zbiva u unutrašnjosti saune. Tako se sa jednog mjesta može kontrolisati više sauna istovremeno.

Termometar je ugrađen u unutrašnjosti saune, ali i u vidnom polju ljudi koji se nalaze van saune, da bi mogli uvijek imati uvid u temperaturu u samoj sauni. Pored saune treba da se nalazi manji bazen ili tuševi sa hladnom vodom. Mora postojati i prostorija sa hladnim napicima, za odmor i osvježenje. Moderni tipovi sauna imaju i otvor za ubacivanje i obnavljanje vazduha u sauni, ali taj vazduh koji se ubacuje mora prethodno da bude zagrijan do temperature vazduha u sauni.

Temperatura u sauni kreće se oko 100&nbsp;°C za suhi vazduh, a od 65 do 80&nbsp;°C za vlažan vazduh, a u zavisnosti od stepena vlažnosti. Što je vazduh vlažniji, to je i temperatura u sauni niža, jer se vlažan vazduh teže podnosi od suhog.

## Također pogledajte 
* Hamam

Kategorija:Finska
The Remedy (Boyz II Men)

*** The Remedy *** je album grupe Boyz II Men izdan krajem 2006 godine u Japanu i početkom 2007 u Americi.  

Album se sastoji iz dva CD’a. na prvom se nalazi kompletno nov materijal grupe a na drugom se nalaze njihovi najveći hitovi kao što su ‘’’End Of The Road’’’ i ‘’’I’ll Make Love To You’’’. Članovi grupe su sada vlasnici svih njihovih prijašnjih radova i prava tako da su njihove najveće hitove ponovo snimili koristeći više umjetničke slobode. U Americi je drugi cd izdan posebno a ne kao dio ‘’’The Remedy’’’ projekta.

Pvi singl sa albuma je Muzak.

## Spisak pjesama
#"Muzak" – 4:05
#"Gonna Have" – 4:23
#"Here I Come" – 4:37
#"The Perfect Love Song" – 4:05
#"Misunderstanding" – 3:57
#"Boo'ed Up" – 4:03
#"You Don't Love Me" – 3:46
#"The Last Time" – 3:37
#"Just Like Me" – 3:55
#"Crush" – 3:44
#"Ego" – 3:50
#"Morning Love" – 4:44
#"Muzak" (Exile) (feat. Atsushi) – 4:02 (Japanska Bonus pjesma)

Kategorija:Albumi Boyz II Mena
Kategorija:Albumi iz 2006.
Espoo

100px|desno|Grb grada Espoo
100px|desno|Lokacija

**Espoo** (švedski: Esbo) je drugi po veličini grad u Finskoj. Smješten je u južnom dijelu Finske na obali Finskog zaliva i ima 238.078 (31.12.2007.) stanovnika Espoo čini konurbaciju s još tri grada - Helsinki, Vantaa i Kauniainen koji su zajedno nazvani područje glavnog grada. Ovo područje ima oko 975.000 stanovnika.

## Također pogledajte 
* Općine i gradovi u Finskoj 
* Općine i gradovi u Finskoj prema površini
* Općine i gradovi u Finskoj prema broju stanovnika

## Reference 
Kategorija:Gradovi u Finskoj
*
Aura

* Aura (rijeka), rijeka u Finskoj.
* Aura (općina), općina u Finskoj.
* Aura (sir), vrsta poznatog finskog sira.
* Aura (cigarete), proizvod Fabrike duhana Sarajevo
* Princeza Aura, fiktivni lik iz stripa Flash Gordon
Zastava ostrva Man

mini|desno|300px|Zastava ostrva Man
mini|desno|300px|Civilna zastava
**Zastava ostrva Man** prikazuje triskelion, amblem sa tri ljudske noge, u centru crvene zastave. Tri noge se spajaju na kraju butina i savijene su u koljenu. Kako bi noge bile isto postavljene na obje strane zastave, koristi se dvostrana zastava.

Zastava je u zvaničnoj upotrebi od 1. decembra 1932. a zasnovana je na grbu posljednjeg vikinškog kralja ostrva Man, Magnusa III. Modificiranu verziju grba još uvijek koriste Magnusovi potomci u Norveškoj, porodica Skanke.

Porijeklo triskeliona je u drevnom keltskom simbolu Sunca, a koristile su ga i neke druge drevne civilizacije, poput Mikene i Likije. Zastava je vrlo slična sicilijanskoj.

Kao civilna zastava koristi se crvena sa zastavom Ujedinjenog Kraljevstva u kantonu i triskelionom u polju. 

## Također pogledajte 
* Grb ostrva Man

## Reference 
Kategorija:Ostrvo Man
Man
Full Circle (Boyz II Men album)

***Full Circle*** je peti album grupe Boyz II Men i njihov jedini album za izdavačku kuću Arista Records. Prvi singl sa albuma je "The Color of Love", pisao ga je ‘’Babyface’’. Muzički video za singl je sniman od četiri različita režisera u četiri različita dijela svijeta. ‘’Little X’’ je snimao scene sa Michael McCary u Indiji, Hype Williams je snimao scene sa  Shawn Stockmanom u Tokiju, Benny Boom je snimao Nathan Morrisa  Gani, i Chris Robinson je snimao Wanya Morrisa u Porto Riku. Na kraju su zajedno snimani u New Yorku.

Album je kao i prošli prodao preko 500.000 kopija u Americi i preko milion kopija širom svjeta. To nije bilo dovoljno da se poredi sa prijašnjim uspjesima prošlih albuma.

Ovo je bio također zadnji album sa bas pjevačem Michale McCary.

## Spisak pjesama
#"Relax Your Mind" (feat. Faith Evans)
#"The Color of Love"
#"Ain't a Thang Wrong" (feat. Rob Jackson)
#"Oh Well" 
#"Whatcha Need" 
#"On the Road Again"
#"Makin' Love" (Interlude)"
#"Roll Wit Me"
#"Right on Time"
#"Howz About It"
#"That's Why I Love You"
#"I'm OK, You're OK"
#"Luv N U"
#"I'll Show You"

## Spisak pjesama Japanske verzije
#"Relax Your Mind" (feat. Faith Evans)
#"The Color of Love"
#"Ain't a Thang Wrong" (feat. Rob Jackson)
#"Oh Well" 
#"Whatcha Need" 
#"On the Road Again"
#"Roll Wit Me"
#"Right on Time"
#"Howz About It"
#"That's Why I Love You"
#"I'm OK, You're OK"
#"Luv N U"
#"I'll Show You"
#"Woman Don't Cry" (Japanska Bonus pjesma)
#"You're My Baby" (Japanska Bonus pjesma)

Kategorija:Albumi Boyz II Mena
Dan državnosti Bosne i Hercegovine

**Dan državnosti Bosne i Hercegovine** je praznik u Bosni i Hercegovini, koji se obilježava **25. novembra**.

Na taj dan 1943, na prvom zasjedanju Zemaljskog antifašističkog vijeća narodnog oslobođenja Bosne i Hercegovine (ZAVNOBIH-a) u Mrkonjić Gradu usvojena je Rezolucija ZAVNOBiH-a, u kojoj je izražena odlučnost naroda BiH da njihova zemlja, bude zbratimljena zajednica u kojoj će biti osigurana puna ravnopravnost svih, te ravnopravnost NR BiH unutar buduće SFRJ, sa historijskim granicama koje su datirale još iz vremena srednjovjekovne Bosne.

## Hronologija 
Prvo zasjedanje ZAVNOBiH-a počelo je u Mrkonjić Gradu, 25. novembra 1943. u 19 sati. Završeno je iste noći, 26. novembra, u 4 sata ujutro.

Ovoj osnivačkoj skupštini prisustvovalo je 247 delegata iz svih krajeva BiH, od kojih 173 sa pravom glasa. Na prvom zasjedanju, ZAVNOBiH je formalno konstituisan kao predstavništvo Narodno-oslobodilačkog pokreta (NOP) Bosne i Hercegovine, ali je u stvarnosti i praksi djelovao kao njen najviši organ vlasti.

Odbornici su usvojili Rezoluciju ZAVNOBiH-a i Proglas narodima BiH u kojima se ističe da ubuduće BiH i njene narode u zemlji i inostranstvu, mogu zastupati i predstavljati samo ZAVNOBiH i Antifašističko vijeće narodnog oslobođenja Jugoslavije (AVNOJ).

Ovim aktima istovremeno je izražena odlučnost naroda BiH da njihova zemlja, koja nije ni srpska, ni hrvatska, ni muslimanska1, nego i srpska i muslimanska i hrvatska, bude zbratimljena zajednica u kojoj će biti osigurana puna ravnopravnost svih Srba, Muslimana1 i Hrvata.

Na zasjedanju je izabrana delegacija od 58 članova koja će predstavljati BiH na Drugom zasjedanju AVNOJ-a, 29. novembra 1943.

Za vrijeme postojanja SR Bosne i Hercegovine, dan je bio republički praznik i obilježavao se neradno.

## Dan državnosti 
Zakonom o proglašenju 25. novembra Danom državnosti Bosne i Hercegovine (“Službeni list R BiH”, broj 9/95), određeno je da je 25. novembra Dan državnosti Bosne i Hercegovine, koji se obilježava kao neradni dan u Federaciji Bosne i Hercegovine.

## Napomene 
1 Modalitet Muslimani se danas označava kao modalitet Bošnjaci.

## Također pogledajte 
* Dan nezavisnosti Bosne i Hercegovine

## Reference 
## Vanjski linkovi 
* Zvanična stranica predsjedništva Bosne i Hercegovine

Kategorija:Bosanskohercegovačko društvo
Kategorija:Praznici i blagdani u Bosni i Hercegovini
Kategorija:Praznici u novembru